En ung mand og en ung kvinde havde et forklaringsproblem, da politiet stoppede dem med 204 MP3-afspillere i Arden.

En 19-årig mand og en 22-årig kvinde blev søndag aften stoppet af politiet på Birkevej i Arden i deres bil, og de havde et forklaringsproblem, da politiet fandt ikke mindre end 204 MP3-afspillere af mærket Zolid i bilen. - Det er selvfølgelig lidt mistænkeligt at være i besiddelse af så mange, og ejeren kunne ikke give en god forklaring, siger vagtchef ved Nordjyllands Politi Karsten Kristensen TV2/Nord. Nordjyllands Politi ved ikke, hvor MP3-afspillerne stammer fra, men regner med, at de er stjålet fra en butik eller et firma. Både manden og kvinden er afhørt, og MP3-afspillerne er beslaglagt.